Bernardin Quader

El Bernardin Quader (italian: Bernardino Quadri; Agn, 1625 circa - Candiolo, 24 de otober del 1695) a l'è staa on architett e scultor tesines.
Vitta
Nassuu in d'on paes arent a Lugan, compagn de tanti olter tesines e comasch el lavora per on poo a Roma. Lainscì el se troeuva a lavorà per i cantier de la gesa de San Gioann in Lateran e per quella de San Peder. El lavora insema al Bernini e al Franzesch Boromin: ma dopo che l'ha ruzaa con quell chì, el lassa Roma e 'l va su a Turin.
A Turin el tacca a lavorà per la cort ducala: per esempi, el ghe sta adree a di progett de la Capella de la Sindone, oltra che de la gesa de San Carla (soratutt per el presbiteri) e la gesa del Spiret Sant. Inoltra, el cura el progett de la gesa di Sant Bernardin e Rocch a Cher, che però la sarà finida dopo che lu l'è mort.

 Riferiment 
QUADRI, Bernardino

 Alter progett 

Categoria:Architet de la Lombardia svizzera
Categoria:Scultor lombard
Categoria:Nassud in del 1625
Categoria:Mort in del 1695